Kvinne omkom i trafikkulykke på Askøy
Dykkere fant kvinnen inne i bilen på ti meters dyp. På land fikk de startet hjertet hennes igjen, men i natt døde hun på Haukeland universistetssjukehus. BAKGRUNN:Bil har kjørt i vannet på Askøy - Livet hennes sto ikke til å redde, opplyser operasjonsleder Frode Kolltveit i Hordaland politidistrikt til NTB. Politiet fikk melding om ulykken klokken 22.16. Kvinnen var alene i bilen og årsaken til ulykken er ikke kjent. Bilen er nå fraktet til Biltilsynet for undersøkelse. Politiet har opprettet sak. Ulykken skjedde i Tresvannet på Ask på Askøy nordvest for Bergen. Det var vitner som meldte fra til politiet etter å ha sett at bilen kjørte ut i vannet og sank. Flere skal ha hoppet i vannet og forsøkt å svømme til bilen. VG Nett/NTB
En kvinne i 50-årene mistet livet etter at hun kjørte av veien og ut i et vann på Askøy i Hordaland fredag kveld.